google/wiki40b huggingface dataset:
Henry Hudson

Henry Hudson (født 1570, død 1611) var en engelsk oppdager og navigatør.
Hudson prøvde å finne en sjøvei til Asia gjennom Nordvest-passasjen og over Nordpolen gjennom flere ekspedisjoner i årene mellom 1607 og 1611. Under et senere forsøk måtte ekspedisjonen snu ved Novaja Semlja, og de fortsatte da vest, til Newfoundland og nordøst-kysten av det som i dag er USA. Her utforsket han på oppdrag fra hollandske myndigheter kystområdene rundt New York, Maine og Cape Cod, samt et stykke av Hudson-elven, som bærer hans navn.
I 1610 bega han seg ut på en ny ekspedisjon for å finne en nordlig sjøvei til Asia. Etter å ha måttet overvintre i det som nå er Hudson Bay i Canada, gjorde mannskapet på skipet mytteri våren etter da Hudson ville fortsette ekspedisjonen. Hudson, hans mindreårige sønn John og syv andre, som enten var syke eller hadde tatt Hudsons parti, ble satt på havet i en liten båt, og ble aldri sett igjen.
Abdallah Said

Landslaget

Han ble tatt ut i Egypts tropp til VM i fotball 2018 i Russland.
Rosin

Rosiner er druer, med eller uten steiner, som er tørket i sola eller på annen måte. Rosiner brukes som ingrediens i matlaging eller spises som de er. Den høye konsentrasjonen av druesukker, godt over halvparten, gjør at rosiner er rike på energi og smaker svært søtt. Rosiner er sunt, men kan inneholde gift fra muggsopp.

Produksjon, bruk, innhold og annet

Druene kan plukkes og tørkes, eller en kan la dem tørke med stilkene på. En metode er å skjære stilkene halvveis over slik at drueklasene blir hengende på vinstokken. Visse typer rosiner blir dyppet i kokende vann eller vasket med varm askelut, ofte tilsatt olivenolje, før de tørkes. Rosiner kan ha svart, fiolett, gul eller rød farge, og kvaliteten avhenger av hvor søte, tørre og store rosinene er. Rosiner blir særlig produsert i Sør-Europa, Midtøsten og California. 
Korinter er er små, svarte rosiner av steinfrie druer, opprinnelig utført fra Korint i Hellas. Sultanarosiner er små, steinfrie, lysere og søtere enn tradisjonelle rosiner.
Rosiner brukes som søte biter og smakstilsetning i mat og drikke, for eksempel i bakverk, visse kjøttretter og i gløgg. Det er også vanlig å bruke rosiner når en lager visse typer vin. De kan også spises rå, som mellommåltid eller  sunn snacks, i salater og frokostblandinger eller som turproviant i nøtteblandinger. Blir rosiner lagret lenge, kan sukkeret krystallisere seg og gjøre rosinene «sandete», men ikke påvirke dem ellers. Det krystalliserte sukkeret kan løses opp i alkohol, fruktsaft eller kokende vann. 
Selve ordet «rosin» kommer fra det franske raisin, 'vindrue', som igjen stammer fra latin racemus, '(drue)klase'. 
Liknende tørket frukt er svisker (plommer) og tørkede aprikoser.

Farer ved overdrevent inntak

Både rosiner og druer er sunt for mennesker. Tørket frukt kan imidlertid inneholde gift fra muggsopper og bør derfor ikke spises i store mengder. En bør også være oppmerksom på at rosiner inneholder mye blodfortynnende acetylsalisylsyre, som finnes i legemidler som Albyl-E og Dispril. 
Rosiner kan dessuten gi nyresvikt hos enkelte hunder; årsaken er ikke kjent.
Aktiv solenergi

Solar-teknologi sammenligning

Aktiv solar-thermal, via små pumper og vifter, kan ha betydelig høyere solar-besparelsesfraksjoner enn passiv solenergi-teknologi på grunn av kraftig forbedret varmeoverføring og transport. En interessant hybridmetode er å bruke solcellepanel for å drive pumper eller vifter. En data-analyse, ved hjelp av termodynamikk og varmeoverførings-programvare, kan brukes til å sammenligne resultatene av ulike aktive og passive solar thermal strategier.
Jarlsberg fogderi

Jarlsberg fogderi var en administrativ enhet (fogderi) i Jarlsberg og Larvik amt fra 1821, opprettet ved avviklingen av Jarlsberg grevskap. I 1821 ble grevskapet i administrativ forstand omgjort til fogderi og slått sammen med tidligere Laurvigen grevskap til Jarlsberg og Laurvigs Amt.
Landets fogderier ble avviklet i perioden 1898-1919, og amtet fikk navnet Vestfold fylke i 1919.
Grotesk (skrift)

Historikk

Navnet ble skapt av William Thorowgood, den første som lagde en grotesk skrifttype med små bokstaver (minuskler), i 1832. Groteske skrifttyper for store bokstaver (versaler eller majuskler) kan spores tilbake til Det gamle Hellas, men fantes i moderne tid fra 1816.

Groteske fonter

Eksempler på groteske fonter er Arial, Calibri, Helvetica, Trafikkalfabetet, Tratex og Verdana. Optima er en font som har trekk både av grotesk og antikva; skrifttypen mangler seriffer men har stammer og streker med varierende tykkelse.
Groteske skrifttyper brukes ofte i brukergrensesnitt på  datamaskiner fordi bokstavformene hevdes å stå klarere på skjermen enn antikva-skrifttyper med tynne hårstreker og seriffer.

Eksempler

Galleriet viser et utvalg vanlige fonter uten seriffer.
Walton (Milton Keynes)

Historie

Stedsnavnet er vanlig i England. Det er av angelsaksisk opprinnelse, og betyr enten «britenes landsby» – wale var et navn på folkeslaget briter, den opprinnelige, keltiske befolkningen i landet – eller «innhegnet landsby». I Domesday Book (1086) kalles den Waletone.

Walton Hall

Herregården Walton Hall er i dag hovedbygningen til Open University. Den lille sognekirken, som nå er dekonsekrert ligger på Walton Halls eiendom. 
Bygningen ligger ved bredden av Ouzel, en bielv til Great Ouse. En av de mange kunstige innsjøene i Milton Keynes ble anlagt der, men den er tatt ut av bruk og har blitt et viktig naturområde med rik flora og fauna.
Gorjatsjij Kljutsj

Gorjatsjij Kljutsj (russisk: Горя́чий Ключ, oversatt: varm kilde) er en by i Krasnodar kraj i Russland. Den ligger ved elva Psekups (ei sideelv til Kuban), rundt 50 km sør for Krasnodar. Innbyggertall: 27 693 (folketelling 2002).
Gorjatsjij Kljutsj fikk bystatus i 1965. Byen er kjent for sine varme mineralvannskilder, og er et velkjent russisk kursted.
Skrues liv

Skrues liv (også utgitt samlet som Skrue McDucks liv og levnet) er en serie med historier om tegneseriefiguren Skrue McDuck utgitt i Donald Duck & Co mellom 1992 og 1994, tegnet og skrevet av Don Rosa. Historiene følger de største begivenhetene i Skrue McDucks (oftest bare omtalt som onkel Skrue) liv mellom 1867 og 1947, inkludert nesten alle referanser Carl Barks hadde i sine historier om onkel Skrue fram til 1947. Don Rosa satte seg fore å få med så mange referanser som overhodet mulig, men måtte ta seg noen "kunstneriske friheter". Enkelte årstall i Barks-historiene, særlig tidlige historier før Skrue var etablert som figur, måtte endres for å passe inn i Rosas egen tidslinje.
Rosa la inn informasjon om bakgrunnen og opprinnelsen til flere av figurene vi finner igjen i andre historier om onkel Skrue, men kun som tilføyelser til Barks' egne historier. Rosa endret ikke noe som Barks hadde skrevet selv. 
De tolv originalkapitlene ble først utgitt i bokform i 1997 under navnet Skrue McDucks liv og levnet (ISBN 82-429-1436-2). Siden 1994 har Rosa lagt til flere kapitler, som også er utgitt i Donald Duck & Co. I 2016 ble de opprinnelige kapitlene, sammen med tilleggskapitlene, samlet og gitt ut som en praktutgave med stive permer på Egmont.
Family Four

Family Four var en svensk popgruppe med suksess på 1960-tallet og 1970-tallet. Den vant Melodifestivalen i 1971 og 1972 og medvirket i «komihumormusikalen» Kofferten fra 1973.
Gruppen ble dannet i 1964 i Göteborg, av familien Öst: Berndt Öst (1930–2017), Siw Öst (1941–1992), Inger Öst (født 1949) og Stig Öst (1940–1966). Gruppen fikk nye medlemmer med jevne mellomrom etter det, blant annet etter Stigs død i en trafikkulykke i 1966. Sammensetningen som ble dannet av Berndt Öst, Agnetha Munther (også skrevet Agneta Munther), Marie Bergman og Pierre Isacsson, i 1969, fikk størst kommersiell fremgang.
Family Four vant Melodifestivalen i 1971 med «Vita vidder» og i 1972 med «Härliga sommardag». I Eurovision Song Contest kom de på sjetteplass i 1971 og på trettendeplass i 1972.
Fångsjön

Fångsjön er en innsjø nord i Jämtland, Sverige, ca 6 km sørøst for Strömsund, mest kjent for sine hellemalinger. Det er også avdekket steinalderboplasser og fangstgroper i tilknytning til innsjøen. Fångsjön er med sine forhistoriske levninger av nasjonal svensk interesse for kulturbevaring, og er derfor vernet i henhold til Miljöbalken.

Hellemalingene

På en bratt klippe ved den nordøstlige bredden av Fångsjön, midt på Fångsjöberget, finner man hellemalingene. De består av tre figurgrupper som inneholder blant annet to menneskefigurer og et tjuetalls elgfigurer. Motivene er vendt mot innsjøen, og kan lettest studeres fra isen eller fra den nyanlagte bryggen som fører fram til helleristningene. Hellemalinger er vanskelige å tidsbestemme, men disse er sannsynligvis utført av et jegerfolk i eldre steinalder, omkring 4000-3500f.Kr.
Widad Akrawi

Biografi

Akrawi ble født i Syd-Kurdistan i Nord-Irak. Til tross for vanskelige omstendigheter ble hun allerede i 1990 ferdig utdannet sivilingeniør.
Kort tid etter invaderte diktatoren Saddam Hussein Kuwait – som kjent en begivenhet som utløste Gulfkrigen. Etter krigen innledet kurderne nok en gang en frigjøringskamp, og det lyktes dem å befri mesteparten av Syd-Kurdistan. Dramatiske begivenheter tvang Widad til å flykte ut av landet.
I Danmark har hun arbeidet ved Rigshospitalet med forskning på arvelige sykdommer. Hennes første roman, Taras bok,  ble utgitt i Danmark i 2003. Taras bok ble oversatt til norsk og utgitt i Norge i 2005.
Hun er kjent som en menneskerettighetsforkjemper og fredsaktivist.
BS-136 «Orenburg»

BS-136 «Orenburg» (russisk БС-136  "Оренбург") er en russisk undervannsbåt. Fartøyet oppsto som del av ubåtklassen Delta. Det er senere blitt modifisert, og enkelte ganger er det kategorisert som en del av Delta III Stretch. Fartøyet er underlagt 29. spesialubåtbrigade i Nordflåten.
«Orenburg» har operert som moderskip for miniubåten i Paltus-klassen, som er brukt til havforsking, bergingsoppdrag og etterretningsinnsamling på dypt hav.
Lengden på fartøyet er 166 m.
K-129 var identiteten til fartøyet da det gikk i tjeneste i 1981.
Baliceaux

Geografi

Baliceaux ligger på Grenadabanken og er en del av Grenadinene i Windwardøyene i De små Antiller i Karibia. Den ligger øst for Bequia, med den mindre naboøya Battowia i nordøst. Landarealet er 1,2 km². Baliceaux har et tørt klima og mangler ferskvannskilder. Den blir benyttet som beiteland for husdyr.

Historie

Etter at Storbritannia overvant karibene i 1796 ble 4 336 fanger sendt til Baliceaux i løpet av seks måneder. Blant disse var 1 779 kvinner og 1 555 barn. De fleste av fangene var det britene klassifiserte som «svarte kariber». Sykdom brøt ut og over halvparten av karibene som ble holdt fanget på øya døde i løpet av kort tid. De overlevende ble deportert til øya Roatán utenfor Honduras. Garifunaer, etterkommere etter de deporterte, besøker årlig Baliceaux for å minnes det som skjedde.
Øya har status som kulturelt landemerke.
MF «Oskarsborg» (1927)

MF «Oskarsborg», også skrevet MF «Oscarsborg», er en bilferge bygd i 1927 ved Johan Drages båtbyggeri på Rognan og levert rederiet Fergeforbindelsen i Narvik samme år som det første i selskapets eie.
«Oskarsborg» var Nord-Norges første bilferge og hun ble satt inn på Nord-Norges første fergesamband mellom Vassvika i Narvik by og Øyjord på nordsiden av Rombaksfjorden hvor hun trafikkerte frem til 1938. Ferga hadde styrhusbygget omtrent midtskips og bildekk, med en kapasitet på fire personbilenheter bak dette. Hun hadde navn etter bydelen Oscarsborg i Narvik.
I 1938 ble «Oskarsborg» solgt til Bil- og personferge Narvik-Ankenes, ble omdøpt til «Skjomen», og gikk på sambandene i Skjomen før hun ble videre solgt. Det er ukjent når ferga ble tatt ut av drift.
Oval

En oval (fra latin ovum = egg) er en figur formet som et egg eller en ellipse. Ovalen kan være todimensjonal eller tredimensjonal. Til forskjell fra kurver i matematikken er en oval ikke veldefinert, og kan ikke nødvendigvis tegnes ved hjelp av formler.
Det som kjennetegner todimensjonale ovaler, er at de har jevne, konvekse kurver og er symmetriske om minst en akse.  Tredimensjonale ovaler kan uttrykkes som legemer dannet ved rotasjon av en todimensjonal oval om (den lengste) symmetriaksen.
Dan (Jakobs sønn)

Dan (hebraisk: דָּן, «Dom» eller «Han dømmer») var i henhold til den hebraiske Bibelen (det gamle testamente) den første sønnen til patriarken Jakob med Bilha. Dan ble grunnlegger av den israelittiske stammen Dans stamme. I den bibelske fortelling Første Mosebok er Dans mor beskrevet som Rakels terne eller slavinne som Rakel tilbød til Jakob da hun selv ikke kunne gi ham barn. I henhold til Boken om Jubelårene ble Dan født 9. Ellul, den siste måneden i den jødiske kalenderen. Dans stamme fikk et område ved kysten, nordvest for Juda stamme. Noen medlemmer av stammen bosatte seg senere nord i landet og inntok byen Lajisj, som skiftet navn til Dan.

Etymologi

Teksten i Tora forklarer at navnet Dan er avledet fra dananni, i betydningen «han har dømt meg», i referanse til Rakels overbevisning at hun fikk et barn som et resultat av Guds dom.

Bibelske referanser

I henhold til Dommernes bok i redegjørelsen av «Mikas helligdom» er Dans stamme beskrevet som ha benyttet efod (hebraisk: אֵפוֹד, kultdrakt) og teraphim (hebraisk: תְּרָפִים, antagelig kultisk idol av en husgud), Samson (som var medlem av Dans stamme) ble beskrevet som å ha feilet å leve opp til reglene til en nasireer, noe som fikk klassiske rabbinske forfattere til å konkludere med at Dan var i sitt vesen et svart får. I Jeremias bok er nord for Kanaan assosiert med mørke og ondskap, og således har den rabbinske litteraturen behandlet Dan som arketypen på ondskap. I den apokryfe Patriarkenes testamenter er Dan framstilt som den som hatet Josef og den som hadde tenkt ut ideen om å bedra Jakob med påføre blodet fra en geit på Josefs klesdrakt. I den apokryfe teksten Asenats bønner er Dan framstilt som å ha sammensverget med den egyptiske kronprinsen mot Josef og Asenat. I kapittelet Jakobs velsignelser er Dan beskrevet som en slange, noe som synes å ha blitt tolket som å ha knytte Dan til Belial, en ond skapning i jødisk mytologi, en forbindelse som eksempelvis ble gjort i apokryfiske Dans testemente. Tidlige kristne skribenter som eksempelvis Ireneus og Hippolytus trodde at Antikrist ville komme fra Dans stamme. Denne forestillingen ble trukket fra et vers i Jeremias bok som hevdet at «Fra Dan høres fnysende hester.»
Apostelen Johannes utelater Dans stamme når han nevner de 12 stammene til Israels tolv sønner i henhold til de 144 000 israelitter som fikk seglet. Kanskje dette er et vitnemål den særdeles lave verdien som Dans stamme hadde eller ble oppfattet som. Istedenfor Dan, ble stammen til Josef nevnt to ganger.
Bistandsinstruksen

Militær bistand til politiet

I henhold til Grunnloven § 101 tredje ledd er det forbudt å benytte militærmakt og soldater mot sivilbefolkningen i Norge. Ved store katastrofer, som terrorangrep og naturkatastrofer kan politiet gjøre unntak fra denne regelen. Da reguleres Forsvarets bistand til politiet gjennom bistandsinstruksen. Etter terrorangrepene i Norge 2011 har instruksen blitt endret, blant annet slik at det skal gå raskere å få godkjent militær bistand til politiet i nødstilfeller.
Siden Menstadslaget i 1931, hvor væpnede gardister ble satt inn for å stoppe rundt 2000 demonstrerende arbeidere, har politiets terskel for å anmode Forsvaret om bistand vært svært høy. Etter terrorangrepene i Norge 2011 har flere samfunnsdebattanter antydet at denne terskelen har vært for høy.
Sakslund

Sakslund er en storgård og tidligere adelig setegård i Stange i Hedmark.

Historie og eierforhold

Gården var tidlig i middelalderen kjent som «Lund», og fikk navnet Sakslund etter Saxe, far til lagmann i Opplandene Ogmund Saxason, som bodde på gården i 1348. Godset og de tilhørende gårdene var i flere generasjoner på 1600-tallet i den norske adelsslekten Bjelkes eie.
 
På 1700-tallet kom godset i eie til blant annet slekten Flor med kommandant på Christiansfjeld festning major Jens Olsen Flor og senere den innvandrede adelsslekten Ziegler med jernverkseier Reinhold Ziegler og hans sønn Johann Heinrich Ziegler. I 1802 ble Sakslund kjøpt av stortingsmannen Michael Andersen Saxlund, som også tok sitt etternavn fra gården. Godset var i slekten Saxlunds eie frem til 1916.
Chen Zhongshi

Verker

Titlene oversatt til engelsk
Thorvald Hansens hus

Thorvald Hansens hus er et kulturminne i Lillesand. Med utsikt rett ut til Saltholmen fyr ligger Strandgada 17 i Lillesand. Det ble bygget av kjøpmann Bendix N. Rosenkilde i 1816, som det eneste i Lillesand fra den tiden med mansardtak. Opprinnelig hadde det engelske skyvevinduer, men nå har det krysspostvinduer.
Tollvesenet overtok huset i 1838 som bolig for overtollbetjenten.
I 1875 ble det kjøpt av kjøpmann Johannes Damsgaard. Senere tilhørte huset skipsreder J. A. Henschien. I perioden 1924-31 holdt «Grand Hotel» til i huset.
Strandgada 17 er fredet.
UTF-8

UTF-8 (8-bit Unicode Transformation Format) er en binær representasjonsform for tegn i Unicode-tegnsett, med variabel tegnlengde, oppfunnet av Ken Thompson og Rob Pike. Unicode er en nummerert samling av tegn, og UTF-8 representerer disse numrene med mellom en og fire byte, og er konstruert slik at de første 128 tegnene (U+0000 til U+007F), samsvarer nøyaktig med US-ASCII-standarden. UTF-8 er dermed bakoverkompatibelt med systemer som støtter ASCII-tekst.

Historie

UTF-8 ble oppfunnet av Ken Thompson den 2. september 1992 på en bord-matte under en middag med Rob Pike i New Jersey. Dagen etter implementerte Pike og Thompson UTF-8, og oppdaterte sitt operativsystem Plan 9 slik at det brukte UTF-8 tvers igjennom.
UTF-8 ble først offisielt presentert under USENIX-konferansen i San Diego 25. januar-29. januar 1993.
Turkvizyon-2015 (Kirgisistan)

Turkvizyon-2015 (kirgisisk: Turkvizyon-2015 Улуттуҝ финалы) var den tredje utgaven av en kirgisisk sang- og musikkonkurranse som ble arrangert med det formål å velge landets representant til Tyrkvisjonens sangkonkurranse. Konkurransen ble arrangert og kringkastet av Koomdik teleradioberüü korporatsjiyasi, i samarbeid med Kultaev Production, med en finale avholdt 22. november 2015 i Bisjkek. Programleder for finalen var Sanjar Mikijev.
Blant flere hundre søkere ble åtte deltakere tatt ut til å delta i den nasjonale finalen. Resultatet ble avgjort ved en kombinasjon av SMS-stemmer og en jury som besto av Nurdin Torobekov fra KTRK, vokalisten Ajzjan Gazijeva, programlederen Saltanat Samatova, folkets artist Gulnur Satylganova og Duet Non Stop (Maksat Sadyrbekov og Cholpon Talipbekova), som representerte Kirgisistan i Tyrkvisjonens sangkonkurranse 2014.
Mattania

Levevis

Larvene utvikler seg i ved av løvtrær.

Utbredelse

Arten lever på Madagaskar.
Verdenscupen i paralangrenn 2018/19

Verdenscupen i paralangrenn 2018/19 (langrenn for funksjonshemmede) ble arrangert fra 12. desember 2018 i Vuokatti i Finland til 17. mars 2019 i Sapporo i Japan.
Chamba (distrikt)

Demografi

Ved folketellingen i 2011 var det 518 844 innbyggere i distriktet, mot 460 887 i 2001. Den urbane befolkningen utgjør 6,98 % av befolkningen.
Barn i alderen 0 til 6 år utgjorde 13,38 % i 2011 mot 15,10 % i 2001. Antallet jenter i den alderen per tusen gutter er 950 i 2011 mot 955 i 2001.
Bureja-demningen

Bureja-demningen, med Saratov vannkraftverk (russisk: Бурейская ГЭС, eller Burejskaja GES) er en demning med vannkraftverk i elva Bureja, ei nordlig sideelv til Amur i det fjerne østlige Russland. Vannkraftverket ble påbegynt i 1978 og er fortsatt under utvidelse, det er (2010) ikke ferdig utbygd selv om forventet ferdigstillelse var 2009.
I 2008 kjørte det med 1 800 MW kapasitet, men det forventes at anlegget snart når full kapasitet på 2 010 MW fordelt på seks turbiner à 335 MW hver. Årsproduksjonen er allerede oppe i 3,3 TWh årlig.
Tønsberg Raiders

Landslagspillere

Klubben har hatt 4 landslagspillere, alle på U17 og U19
Ole  Gunnar Holland Knutsen - U19 - 2019 - EM sluttspill
Ole B Thomassen - U17 - 2017 - Nordisk
Edin Kuckovic - U17 - 2017 - Nordisk
Daniel Wisløff - U 17 og U 19 - 2017 til 2019 - Diverse kamper og turneringer
I tillegg har flere tidligere spiller spilt på landslag , mens de representerte andre klubber.
Ten Thousand Saints

Handling

Tenåringen Jude flytter fra Vermont til New York City for å bo med faren sin i East Village på 1980-tallet.
Butterfly Garden

Butterfly Garden er et rockeband fra Bergen i Norge. Bandet ble grunnlagt i 1990, og var aktive til 1998 før de tok en lang pause.
Bandet er tilbake for fullt og har sluppet to nye singler i 2017 på de fleste digitale strømmetjenester, utgitt av Apollon Records.
Ringfencing

Ringfencing, eller ring-fencing, er når et land har forskjellige skatteregler og reguleringer ovenfor selskaper som er eid av utlendinger, i motsetning til selskaper som er eid av landets egne innbyggere. Dette gjøres typisk av skatteparadis.
Norgesmesterskapet på ski 1965

Norgesmesterskapet på ski 1965 var norgesmesterskapet i de nordiske grenene skihopping, langrenn og kombinert.
Mesterskapet ble arrangert på Fåberg og i Bærum 19.-28. februar.
Oppdal Skøyteklubb

Historikk

Opptakten til skøyteklubben var opparbeidelsen av en skøytebane på Furuly i 1937. Året etter ble Oppdal Skøyteklubb etablert. Første styreformann var Einar Grøseth. Aktiviteten de første 3 årene vet vi lite om men skøytebanen ble ikke islagt under krigen 1940 – 1945. I 1948 fikk skøyteklubben anlagt ny skøytebane etter internasjonale mål og i 1949 ble det første internasjonale skøytestevne arrangert i Oppdal. På 1960-tallet ble det arrangert flere nasjonale stevner på denne banen med deltagelse av Alv Gjestvang, Fred Anton Maier, Magne Thomassen m.fl. I 1963 kjøpte Oppdal Skøyteklubb en utrangert brannbil av kommunen. Kjøretøyet ble brukt til å legge is på skøytebanen og gjorde det lettere å få jevn isflate. Det gjorde også at det for første gang vokste frem et aktivt skøytemiljø. I 1971 ble NM på skøyter for junior arrangert på skøyteklubbens arena. Turn- og Idrettslaget National var offisiell arrangør men deler av arrangørstaben var medlemmer av Oppdal skøyteklubb. NM på skøyter, allround for herrer ble arrangert på denne banen i 1982.
Badfinger

Badfinger var et britisk rock- og popband som ble dannet i Swansea i Wales i 1965 under navnet The Iveys. På slutten av 1960- og begynnelsen av 1970-tallet ble bandet opphauset til å være arven etter The Beatles, blant annet på grunn av deres tette forbindelse til medlemmene i The Beatles. De fikk også kontrakt med The Beatles’ eget plateselskap i 1968, Apple Records. Etter deres første singleutgivelse, (Maybe Tomorrow), byttet The Iveys navn til Badfinger. Badfingers metoraktig stigning og fall har blitt stående som advarsel i det britiske rockemiljøet.
Basketball under Sentralamerikanske og karibiske leker 1978

Basketball under Sentralamerikanske og karibiske leker 1978. Basketball var en av flere sporter i de trettende sentralamerikanske og karibiske leker som ble arrangert i Medellín i Colombia i perioden 7. til 28. juli 1978. Det var trettende gangen som basketball var med i de sentralamerikanske og karibiske leker. Det var to turneringer, en for menn og en for kvinner. Puerto Rico vant mennenes turnering og Cuba vant dameturneringen.